stanford-oval/wikipedia huggingface dataset:
יאנוש בידרמן
קורות חיים

יאנוש בידרמן נולד במשפחה יהודית כבנם של אדולף בידרמן (1848–1910) רופא נפתי ושל פאני דויטש (1857–1920). הוא החל את לימודיו התיכוניים בבית הספר המלכותי האזרחי לבנים של הונגריה בעיר הולדתו, ולאחר מכן סיים את לימודיו בבית הספר התיכון המלכותי בבאנסקה ביסטריצה (1906). בין 1906 לבין 1911 היה סטודנט בפקולטה לרפואה של אוניברסיטת בודפשט (שמה היום אוניברסיטת אטווש לוראנד). לאחר השגת התואר ותעודה יצא למסע לימודים, אותו בילה בין השאר בקלן ובמרפאת מוריץ בברלין. הוא החל את הקריירה שלו במחלקה הפנימית של בית החולים היהודי ברחוב סאבולץ' (שמה היום המרכז הרפואי הלאומי) של הקהילה היהודית של פשט כמתמחה אצל ברטלן סטילר. בשנים 1913–1914 הפך לרופא משנה. במלחמת העולם הראשונה שירת בגדוד חי"ר 60 תחילה כרופא משנה ולאחר מכן כרופא ראשי. משנת 1918 הצטרף להנריק בנדיקט. במרץ 1923 מונה לרופא הראשי של מרפאת בית החולים היהודי והופקד שם על ניהול המרפאה הפנימית. בדצמבר 1926 - לאחר מותו של פרופסור בנדיקט - קיבל לידיו זמנית את ניהול המחלקה לרפואה פנימית, אותה חלק במהרה עם אימרה פודור. ביוני 1928 מונה לרופא הראשי החדש ולמנהל מחלקה, שכבר חולקה לשלושה חלקים (מחלקות פנימיות א'-ב'-ג'), לצד לאיוש לוי ואימרה פודור. בתקופת השואה הוא היה המנהל והרופא הראשי של בית החולים החירום בכיכר בתלן שהוסב לכך מהיות המכון הלאומי לחרשים-אילמים יהודים. לאחר מלחמת העולם השנייה, חזר למחלקה הפנימית של בית החולים היהודי ברחוב סאבולץ'. בשנת 1956 הוקם המכון להכשרת רופאים בבית החולים היהודי לשעבר, מכון ששמו היום אוניברסטה לרפואה על שם אימרה היינל (Haynal Imre Egészségtudományi Egyetem), בו עבד עד פרישתו.
המחקרים העיקריים שלו כיסו מחלות לב ומחזור הדם, כמו גם כמה שאלות רבות של רפואה פנימית.
בידרמן הובא למנוחות בבית הקברות היהודי ברחוב קוזמה. בהלווייתו, לאחר התפילה ואל מלא רחמים של החזן המפורסם לאסלו שטרן, נשא נאום פרידה הרב אלכסנדר שייבר, מנהל בית המדרש לרבנים בבודפשט.
מחקריו וכתביו (חלקי)

נובאסורול כמשתן (רפואה, 1921, 6)
נתונים למרפאה ולנתיחה שלאחר המוות של הפרעות תנועה חוץ-פירמידליות (רפואה, 1922, 42)
על טיפול רפואי באי ספיקת זרימת דם חריפה. (בודפשט, 1925)
הליך התעוררות חדש בנרקולפסיה (שבועון רפואי 1959, 39)
נתונים בנושא תסמונות לאחר פגיעה בהיפותלמוס. עם ינה בארשון. (שבועון רפואי, 1960, 8)
פרסים

עיטור מדליית הצטיינות לעבודה סוציאליסטית (1960)
לקריאה נוספת

אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
Magyar életrajzi lexikon (לקסיקון ביוגרפי הונגרי. עורכת ראשית אגנש קניירש).
פרופ. ד"ר אישטוואן פרדה: ""ה""בית חולים יהודי . תקווה (remeny.org)
ראו גם

Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002.
Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפית רופאים הונגרים)
Új magyar életrajzi lexikon I. (A–Cs). Főszerk. Markó László. Budapest: Magyar Könyvklub. 2001. ISBN 963-547-414-8 (לקסיקון ביוגרפי הונגרי חדש)
הערות שוליים

↑  "Születési bejegyzése a zólyomi izraelita hitközség születési akv. 61/1887. folyószáma alatt". נבדק ב-2022-02-22.
↑  "Szülei házasságkötési bejegyzése a pesti neológ izraelita hitközség házassági akv. 139/1884. folyószáma alatt". נבדק ב-2022-02-22.
↑  Budapesti Közlöny, 1915. szeptember 14. (49. évfolyam, 212. szám)
↑  Orvosi Hetilap, 1923. április 1. (67. évfolyam, 12. szám)
↑  "Dr. Biedermann főorvos átvette Benedict professzor osztályának vezetését". Egyenlőség. 1926-12-25.
↑  "Dr. Biedermann János, dr. Fodor Imre és dr. Lévy Lajos a Zsidókórház belgyógyászati osztályának új főorvosai". Pesti Hírlap. 1928-06-29. p. 8.
↑  "Megválasztották a zsidókórház belgyógyász-főorvosait". Az Újság. 1928-06-29. p. 6.
↑  "Két kiváló orvos halála – Dr. Biedermann János". Uj Élet. 22 (22). 1967-11-15.
↑  Magyar Közlöny, 1960. június 18. (53. szám)
יום הזיכרון לקורבנות המשטר הנאצי בגרמניה

תצלום של שער מחנה הריכוז אושוויץ-בירקנאו, מבט מבפנים. צולם על ידי סטניסלב מוכא בפברואר או מרץ 1945
יום הזיכרון לקורבנות המשטר הנאצי ב-27 לינואר הוא יום זיכרון לאומי המעוגן בחוק בגרמניה מאז 1996. זהו יום השנה המציין את יום שחרור מחנה ההשמדה אושוויץ-בירקנאו ושני מחנות הריכוז האחרים באושוויץ על ידי הצבא האדום ב-27 בינואר 1945, השנה האחרונה למלחמת העולם השנייה. ב-1 בינואר 2005 הוכרז על ידי האו"ם יום הזיכרון הבינלאומי לזכר השואה, אשר מתקיים גם כן ב-27 בינואר. יום הזיכרון מצוין כעת גם במדינות רבות באירופה.
ימי הזיכרון בגרמניה

יום הזיכרון לקורבנות הנאציונל-סוציאליזם מנציח את כל הקורבנות של המשטר הטוטליטרי חסר התקדים בתקופת הלאומיות-הנאצית : "אנו זוכרים את חסרי הזכויות, המעונים והנרצחים: יהודי אירופה, בני הסינטי והרומא, עדי יהוה, מיליונים של סלאבים עקורים, עובדי כפייה, הומוסקסואלים, אסירים פוליטיים, חולים ונכים, כל אלה שהוכרזו כאויבי האידאולוגיה הלאומית-סוציאליסטית ונרדפו על ידה. אנו זוכרים ... גם את אלה שהשתתפו באומץ בהתנגדות או העניקו הגנה וסיוע אחרים."
יום הזיכרון הוכרז רשמית ב-3 בינואר 1996 על ידי נשיא גרמניה רומן הרצוג. בהכרזתו הצהיר הרצוג: "אסור שהזיכרון יסתיים; עליו גם להזהיר את הדורות הבאים להיות ערניים. לכן חשוב למצוא כעת צורה של זיכרון שתשפיע בעתיד. עליו לבטא צער על סבל ואובדן, להיות מוקדש לזכר הקורבנות ולנטר כל סכנת חזרה."
ביום זה מוצגים הדגלים על מבני ציבור בגרמניה בחצי התורן. הזיכרון מתבטא באירועים שונים ברחבי המדינה כמו טקסים, כנסים והרצאות, קונצרטים והצגות תיאטרון או תפילות בכנסיות. תושבים מניחים לעיתים נרות זיכרון ופרחים על יד אבני הנגף המקובעות במדרכות בערים השונות, תופעה שניתן לראותה אף יותר ב 9 בנובמבר, התאריך שבו התקיים "ליל הבדולח" ואשר בו מתקיימים גם כן טקסים רשמים.
עמותות ויוזמות מקומיות נוטות יותר לערוך טקסי זיכרון ב-9 בנובמבר, לעיתים בהשתתפות יהודים שהיו תושבי המקום, היות שתאריך זה מושרש יותר בתודעה הלאומית הגרמנית ויחודי לרדיפות אחר היהודים ונתפס כיום שבו אלימות מילולית הפכה לאלימות פיזית. הטקסים מתקיימים בערים השונות בדרך כלל על יד אנדרטה המוקדשת לתושבים היהודים שנרדפו או נספו.
בנוסף, יומי הזיכרון משמשים להפנית תשומת לב לפשעים של הנאציונל-סוציאליסטים ואזהרה אודות מגמות עכשוויות של אנטישמיות, שנאת זרים ופעולות איבה מצד אנשי הימין הקיצוני.
בפרלמנט הגרמני נערך מדי שנה ב-27 בינואר טקס הנצחה לזכר קורבנות המשטר הנאציונל-סוציאליסטי.
הערות שוליים

↑  המצור על לנינגרד הסתיים בדיוק שנה קודם לכן, ב-27 בינואר 1944.
↑  ימי זיכרון לשואה ברחבי העולם
1 2  27 בינואר – יום הזיכרון לקורבנות המשטר הנאצי – טקס הזיכרון בבונדסטאג הגרמני ב־27 בינואר 2015 – נאום נשיא הבונדסטאג ד"ר. נורברט למרט.
↑  הכרזת יום הזיכרון בגרמניה 1996
↑  רשימת ארועים בברלין סביב 27 בינואר 2020
↑  תכנית אירועים הסובבת את 9 בנובמבר 2015 בעיר בֻּונְדֵה בגרמניה, עיר של כ 50,000 תושבים.
↑  אנדרטה לזכר יהודי המקום, 9 בנובמבר 2019, בֻּונְדֵה, גרמניה
↑  יום הזיכרון לשואה: קנצלרית גרמניה אנגלה מרקל קוראת לתרבות זיכרון חדשה (בגרמנית). 2018-01-27.
זרים שהונחו באזכרה המרכזית של פרלמנט מדינת באדן-וירטמברג בשנת 2013 באנדרטה לצוענים הסינטים במנהיים
אנדרטה לזכר קורבנות הנאצים בגרמניה, עם "המשולש" המסמל את אסירי מחנות הריכוז.
הישגים ושיאים של מדונה

הזמרת האמריקאית מדונה, לאורך כל הקריירה שלה, המשתרעת על פני ארבעה עשורים, השיגה סדרה מרשימה של הישגים סטטיסטיים, שקבעה ושברה מספר שיאי עולם עם השתתפותה בפעילות יזמית, במשחק והופעתה בסצנה המוזיקלית עם קליפים, סינגלים, אלבומים וסיבובי הופעות.
הופעתה הראשונה בספר השיאים של גינס הייתה בשנת 1986 עם אלבום האולפן השלישי שלה, True Blue שהוכתר כאלבום הסולו הנשי הנמכר ביותר בהיסטוריה. מאז, היא זכתה בקרדיט על שיאים רבים, כ-20 לפחות נכון לפברואר 2012 כולל השיא של הזמרת שמכרה הכי הרבה אלבומים ושירים בהיסטוריה. ההצלחה המסחרית של מדונה נותחה מנקודת מבט שונה בעולם האקדמיה או על ידי משווקים, באמצעות אסטרטגיות השיווק שלה, מחלוקות והמצאות חדשות.
שיאים לפי מדינה > ארצות הברית > הישגים נוספים במצעד בילבורד הוט 100

בשנת 2000 מדונה הגיעה למקום הראשון במצעד ובכך הפכה לאמנית השנייה שהצליחה להגיע למקום הראשון במצעד בשלושת העשורים האחרונים. בנוסף היא הצליחה להכניס שישה שירים למקום הראשון במצעד במהלך שנות ה-80 מה שהפך אותה לאמנית שהצליחה להכניס הכי הרבה שירים למקום הראשון בעשור זה ובכללי. ב-2012 היא הפכה לאישה השנייה שהצליחה להכניס הכי הרבה שירים למצעד שהיא מאחוריי ארית'ה פרנקלין. בשנת 1991 השיר "Rescue Me" הצליח להיכנס בשבוע הראשון ליציאתו למקום ה-15 במצעד ובכך הפכה לאישה שהצליחה להכניס שיר למיקום הגבוה ביותר בשבוע הראשון ליציאתו והייתה לבין 4 האמנים היחידים שהצליחו להכניס שיר לעשרים העליונים בשבוע הראשון ליציאתו. בנוסף מדונה היא האמנית השלישית שהצליחה להכניס שיר למקום הראשון בגיל הכי מבוגר כאשר הייתה בת 42 שהכניסה את השיר האחרון שלה למקום הראשון במצעד. בנוסף היא האמנית עם הכי הרבה שירים שהגיעו לעשירייה הפותחת במצעד.
שיאים לפי מדינה > ארצות הברית > הישגים נוספים במצעד הדאנס

למדונה יש 50 שירים שהגיעו לראש המצעד יותר מכל אמן אחר בהיסטוריה. בנוסף היא האמן היחיד שהצליח להכניס שירים לראש המצעד במשך חמישה עשורים. על פי בילבורד תשעה משיריה הגיעו למקום הראשון במצעד בשנות ה-80, 13 משיריה הגיעו לראש המצעד בשנות ה-90 ובשנות ה-2000 26 שירים. בנוסף בילבורד הכתירו אותה כהאמן שהצליח להכניס הכי הרבה שירים למקום הראשון בזמן הקצר ביותר. בנוסף היא האמן שהצליח להכניס הכי הרבה שירים למקום הראשון במצעד מאלבום אחד כאשר הכניסה 7 שירים למקום הראשון מהאלבום "American Life" ובנוסף היא גם האמן היחיד שהצליח להכניס 7 שירים ברצף למקום הראשון במצעד פעמיים.
בשנת 2012 היא שברה שיא נוסף כאשר תוך שבוע אחד השיר "Give Me All Your Luvin'" קפץ לעשירייה הפותחת במצעד ובכך הפך לשיר שעשה את הקפיצה המהירה ביותר לעשירייה הראשונה במצעד. בסוף העשור הראשון של המאה ה-21 השירים "Hung Up" ו-"Music" הוכתרו כשני השירים המצליחים ביותר במצעד באותו עשור. בנוסף השיר "Music" היה גם לשיר ששהה הכי שבועות במקום הראשון במצעד בשנות ה-2000.
שיאים לפי מדינה > ארצות הברית > הישגים נוספים של מדונה במצעד בילבורד 200

נכון להיום מדונה היא האמנית השנייה עם הכי הרבה אלבומים שהגיעו למקום הראשון במצעד כשהיא מאחוריי ברברה סטרייסנד. בנוסף היא גם החזיקה בשיא של האמן עם הכי הרבה אלבומים ברצף שנכנסו למקום הראשון במצעד, אולם שיא זה נשבר על ידי ביונסה ב-2016. בשנת 1984 היא הצליחה למכור 5 מיליון עותקים עם האלבום "Like a Virgin" ובכך הפכה לאמנית הראשונה בהיסטוריה שמכרה 5 מיליון אלבומים בשנה אחת. בנוסף היא האמנית עם הכי הרבה אלבומים שהגיעו למקום השני במצעד כשהיא בתיקו עם הביטלס והשנייה לפרנק סינטרה. נכון להיום למדונה יש 3 אלבומים שנמצאים ברשימת האלבומים הנמכרים ביותר בארצות הברית ובכך היא האמנית הנשית עם הכי הרבה אלבומים ברשימה כשהיא בתיקו עם שאניה טוויין ו-וויטני יוסטון (כולל אלבום הפסקול לסרט שומר הראש). בנוסף יש לה שני אלבומים שהגיעו למעמד יהלום במדינה. נכון ל-2015 היא האמן ה-8 עם הכי הרבה אלבומים שהגיעו למקום הראשון במצעד.
שיאים לפי מדינה > אוסטרליה

| השיא\ההישג | הסבר\הערות |
| --- | --- |
אלבום האוסף הנמכר ביותר לאמן סולו: שברה שיא זה עם האלבום The Immaculate Collection, כאשר מכר 840 אלף עותקים במדינה ובכך הגיע למעמד של 12 פלטינות.
הכי הרבה אלבומים שהגיעו למקום הראשון במצעד האוסטרלי: מדונה שברה שיא זה עם 11 אלבומים שהיא משווה את עצמה ל-U2.
אמן הסולו עם הכי הרבה אלבומים במקום הראשון: מדונה שברה שיא זה עם 11 אלבומים שהיא משווה את עצמה ל-U2.
הכי הרבה שירים במקום הראשון כאמן מוביל: למדונה יש 10 שירים במקום הראשון באוסטרליה (כאמן מוביל ולא כאמן אורח) ובכך היא משווה את עצמה לשיא של קיילי מינוג.
הכי הרבה שבועות במקום הראשון במצעד הסינגלים האוסטרלי: שברה שיא זה עם 38 שבועות.
אמן הסולו הראשון שהחליף את עצמו במקום הראשון: היא עשתה זאת ב-1985.
המופע שנמכרו אליו הכי הרבה כרטיסים: היא הצליחה לשבור שיא זה עם 360 אלף כרטיסים. אם כי שיא זה נשבר על ידי הרולינג סטונז ב-1995.
המופע עם הכי הרבה קהל באצטדיון אדלייד אובל: היא שברה שיא זה ב-1993 כאשר הופיעה מול 40 אלף איש אך שיא זה נשבר על ידי AC/DC ב-2012.
שיאים לפי מדינה > אוסטרליה > הישגים נוספים של מדונה במצעד השירים האוסטרלי

בשנת 1986 היא שברה שיא כאשר הצליחה להכניס תשעה שירים ברציפות לעשירייה הפותחת במצעד ובכך הפכה לאמן שהצליח להכניס הכי הרבה שירים ברציפות לעשירייה העליונה במצעד. בנוסף היא האמנית הנשית עם הכי הרבה שירים שהגיעו למקום הראשון במצעד לצד קיילי מינוג.
שיאים לפי מדינה > אוסטרליה > הישגים נוספים של מדונה במצעד האלבומים האוסטרלי

מדונה מחזיקה בשיא של האמן עם הכי הרבה אלבומים שהגיעו למקום הראשון במצעד כשהיא בתיקו עם U2. בנוסף היא האמן שהצליח להכניס הכי הרבה אלבומים למקום הראשון בשבוע הבכורה שלהם.
שיאים לפי מדינה > קנדה

| שיא\הישג | הסבר\הערות |
| --- | --- |
השיר שצבר הכי הרבה מאזינים ברדיו בזמן הקצר ביותר: על פי נילסן היא שברה שיא זה ב-2005 עם השיר "Hung Up"
השיר שנמכר הכי מהר בהיסטוריית המדינה: עם השיר "4 Minutes" היא שברה שיא זה ב-2008
האמן עם הכי הרבה שירים שהגיעו למקום הראשון במדינה: עם 25 שירים שהגיעו למקום הראשון במדינה היא האמן עם הכי הרבה שירים שהגיעו למקום הראשון במדינה.
מכירת הכרטיסים המהירה ביותר במונטריאול: היא שברה שיא זה ב-2006 כאשר מכרה 40 אלף כרטיסים בתוך פחות מ-40 דקות ובכך שברה את השיא של U2.
מכירת הכרטיסים המהירה ביותר במופע ב-Canadian Tire Centre: עם סיבוב ההופעות The MDNA Tour היא מכרה 15 אלף כרטיסים ב-21 דקות. ובכך היא שברה את השיא של AC\DC מ-2009.
שיאים לפי מדינה > קנדה > הישגים נוספים של מדונה במצעד השירים הקנדי

נכון להיום יש לה 25 שירים שהגיעו למקום הראשון בקנדה יותר מכל אמן אחר בארבעת העשורים האחרונים. בנוסף יש לה 68 שירים שהגיעו ל-40 העליונים במצעד, 59 שירים שהגיעו לעשרים העליונים במצעד, 51 שירים שהגיעו לעשירייה הפותחת במצעד ו-39 שירים שהגיעו לחמישייה הפותחת במצעד. במצעד להיטי הרדיו העכשוויים הקנדי מדונה שברה גם כן שיא כאשר השיר "4 Minutes" נכנס למקום הראשון במצעד זה בשבוע הבכורה שלו ובכך מדונה הייתה לאמן הראשון בעידן נילסן לעשות זאת. במצעד סוף השנה של שנת 2000 מדונה תפסה את שני המקומות הראשונים ובכך זו הייתה הפעם הראשונה בהיסטוריה שאמן הצליח לעשות זאת במדינה.
שיאים לפי מדינה > קנדה > הישגים נוספים של מדונה במצעד האלבומים הקנדי

נכון להיום למדונה יש שני אלבומים שהגיעו למעמד יהלום במדינה מה שהופך אותה לבין האומנים הבודדים שהגיעו להישג זה. 21 מאלבומיה הצליחו להגיע לחמישייה הפותחת במצעד האלבומים הקנדי.
שיאים לפי מדינה > צרפת

| השיא\ההישג | הסבר\הערות |
| --- | --- |
ההופעה הגדולה ביותר בהיסטוריית המדינה: היא שברה שיא זה ב-1987 עם סיבוב ההופעות Who's That Girl World Tour כאשר הופיעה מול 131 אלף איש.
הזמרת הלא צרפתייה המצליחה ביותר בתולדות המדינה: והזמרת העשירית ברשימה הכללית.
האמן עם הכי הרבה שירים שהגיעו למעמד כלשהו: מחזיקה בשיא זה עם 18 שירים שהגיעו למעמד כסף, זהב או פלטינה במדינה.
שיאים לפי מדינה > צרפת > הישגים נוספים של מדונה במצעד השירים הצרפתי

מדונה הצליחה להכניס שיר למקום הראשון במדינה במשך שלושה עשורים שונים. בנוסף יש לה 22 שירים שהגיעו לעשירייה הפותחת במצעד ו-49 שירים שהגיעו ל-40 העליונים ב-4 עשורים שונים.
שיאים לפי מדינה > צרפת > הישגים נוספים של מדונה במצעד האלבומים הצרפתי

שמונה מאלבומיה של מדונה הגיעו למקום הראשון במדינה. בנוסף שלושה מאלבומיה הגיעו למעמד יהלום במדינה: "True Blue" ו-"The Immaculate Collection" עם מכירות של מיליון עותקים ו-"Confessions on a Dancefloor" עם מכירות של 750 אלף עותקים. בנוסף עשרה מאלבומיה הגיעו למקום השני במדינה וכל אלבומיה עד היום נכנסו לעשירייה הפותחת במדינה.
שיאים לפי מדינה > גרמניה

| השיא\ההישג | הערות |
| --- | --- |
האמן המצליח ביותר בהיסטוריית מצעד הסינגלים הגרמני: קיבלה תואר זה בשנת 2017.
האמן המערבי עם הכי הרבה אלבומים שהגיעו למקום הראשון: בנוסף היא גם האישה עם הכי הרבה אלבומים שהגיעו למקום הראשון במצעד האלבומים של המדינה.
שיאים לפי מדינה > גרמניה > הישגים נוספים של מדונה במצעד הגרמני

למדונה יש 48 שירים שהגיעו למקום הראשון ב-40 העליונים במצעד השירים הגרמני, 37 מתוכם נכנסו לעשרים העליונים, 25 מתוכם נכנסו לעשירייה העליונה, 19 מהם לחמישייה הפותחת ו-4 מהם למקום הראשון.
שיאים לפי מדינה > גרמניה > הישגים נוספים של מדונה במצעד האלבומים הגרמני

מדונה הצליחה להכניס אלבום למקום הראשון במצעד במשך ארבעה עשורים רצופים. בנוסף אלבומה "Ray of Light" נמצא ברשימת האלבומים הנמכרים ביותר במדינה.
שיאים לפי מדינה > איטליה

| השיא\ההישג | הערות |
| --- | --- |
האלבום הנמכר ביותר במדינה על ידי אמן מערבי: שברה שיא זה עם האלבום True Blue שמכר מיליון וחצי עותקים במדינה. בנוסף היא ממוקמת במקום השני ברשימה הכוללת.
ההופעה עם הכי הרבה קהל בעיר טורינו: הופיעה מול 65 אלף איש.
שיאים לפי מדינה > איטליה > הישגים נוספים של מדונה במצעד השירים האיטלקי

נכון ל-22 ביולי 2021 למדונה יש 25 שירים שהגיעו למקום הראשון במצעד אשר מתפרשים על פניי שלושה עשורים ברצף. בנוסף יש לה 68 שירים שהגיעו ל-40 העליונים, מתוכם 65 בעשרים העליונים, 56 בעשירייה העליונה ו-45 שירים בחמישייה הפותחת.
שיאים לפי מדינה > איטליה > הישגים נוספים של מדונה במצעד האלבומים האיטלקי

15 מאלבומיה הגיעו למקום הראשון במצעד ו-8 נוספים הגיעו למקום השני. כל השאר נכנסו לחמישייה הפותחת למעט שניים.
שיאים לפי מדינה > יפן

| ההישג\השיא | הערות |
| --- | --- |
האמן שזכה בהכי הרבה פרסי "אמן השנה" בטקס פרסי "Japan Gold": מדונה היא האמן שזכה בהכי הרבה פרסי "אמן השנה" בטקס כשהיא עוקפת גם אומנים יפניים. שיא זה נשבר ב-2018 על ידי הביטלס.
הכי הרבה אלבומים בעשירייה הפותחת במצעד האלבומים היפני: יש לה 23 אלבומים (כולל אלבומים שהם לא אלבומי אולפן) שהגיעו להישג זה.
האמן הבין לאומי היחיד עם אלבום מקום ראשון בשלושה עשורים שונים: היא שברה שיא זה בשנת 2008 כאשר אלבומה "Hard Candy" הגיע למקום הראשון במדינה ובכך היא הייתה לאמן הבין לאומי היחיד שהגיע להישג זה.
האמן הנשי הבין לאומי היחיד עם שני אלבומים בו זמנית בעשירייה הפותחת.: היא הגיעה להישג זה בשנת 2012 לאחר שהוציאה את האלבומים MDNA ו-The Complete Studio Albums (1983–2008). בנוסף היא גם הייתה לאמן הראשון (נשים וגברים) שהגיע להישג זה מזה 20 שנה לאחר שהקודם שעשה זאת היה ברוס ספרינגסטין
האישה הכי מבוגרת להיכנס למצעד האלבומים היפני: היא הגיעה לשיא זה ב-2010 כאשר הייתה בת 51 ובכך הפכה לאישה המבוגרת ביותר להכניס אלבום לעשירייה הפותחת. בשנת 2015 כשהייתה בת 56 היא שוב עשתה זאת ובכך שברה את השיא של עצמה.
האלבום הנמכר ביתר על ידי אמנית בין לאומית בשנות ה-80: שברה שיא זה עם האלבום "Like a Virgin".
שיאים לפי מדינה > יפן > הישגים נוספים של מדונה ביפן

שניים מאלבומיה נכנסו לרשימת האלבומים הנמכרים ביותר בשנות ה-80 ובכך הפכה לאמן המערבי היחיד לעשות זאת.
שיאים לפי מדינה > ספרד > הישגים של מדונה במצעד הספרדי

במהלך הקריירה שלה מדונה הצליחה להכניס 21 משיריה לראש המצעד הספרדי. בנוסף הצליחה להכניס עוד 5 שירים למקום השני.
שיאים לפי מדינה > ספרד > הישגים של מדונה במצעד האלבומים הספרדי

יש לה 20 אלבומים שהגיעו לחמישייה הפותחת בספרד, 10 מתוכם הגיעו למקום הראשון במשך ארבעה עשורים רצופים ובאופן כללי כל אלבום שלה הגיע לעשרים העליונים במדינה.
שיאים לפי מדינה > בריטניה

| השיא או ההישג | הסבר\הערות |
| --- | --- |
האמנית הנשית עם הכי הרבה שירים שהגיעו למקום הראשון: עם 13 שירים, מדונה היא האמן שהכניס הכי הרבה שירים למקום הראשון במצעד הבריטי הרשמי.
אמן הסולו עם הכי הרבה אלבומים שהגיעו למקום הראשון: היא הגיעה להישג זה עם 12 אלבומים מסוגים שונים.
האמן הנשי עם הכי הרבה אלבומים שהגיעו למקום הראשון: היא הגיעה להישג זה עם 12 אלבומים מסוגים שונים.
האמן הנשי שמכר הכי הרבה שירים במדינה: שברה שיא זה עם מכירות של 17.8 מיליון עותקים במדינה. נכון להיום היא עומדת על מכירות של 29 מיליון עותקים במדינה.
האמנית הנשית שמכרה הכי הרבה אלבומים במאה ה-21: הגיעה להישג זה עם מכירות של 7.65 מיליון עותקים.
האמן עם הכי הרבה מעמדות: נכון לאפריל 2013 היא זכתה ב-45 מעמדות כסף, זהב או פלטינה מטעם איגוד המכירות הבריטי.
האלבום הכי נמכר לאישה: שברה שיא זה עם מכירות של 3.6 מיליון עותקים לאלבום "The Immaculate Collection" אך זה שיא זה נשבר ב-2011 על ידי אדל.
האמנית הנשית עם הכי הרבה אלבומים ב-40 העליונים בו זמנית: היא שברה שיא זה ב-1987 עם 3 אלבומים אך השיא נשבר שוב על ידי קייט בוש ב-2014 עם 8 אלבומים.
האישה עם הכי הרבה שירים שנכנסו ל-40 העליונים.: נכון ל-2021 יש לה 71 שירים שעשו זאת.
האמן עם הכי הרבה שירים שנכנסו לעשירייה הפותחת: מדונה שברה שיא זה בשנת 1998 כאשר על פי ספר שיאי גינס היא גרפה 32 שירים שנכנסו לעשירייה העליונה.
האמן הכי מאזינים ברדיו בעשור הראשון של המאה ה-21.: על פי ה-PPL
האמן הכי מחופש באינטרנט בעשור הראשון של המאה ה-21.: במחקר שנערך התגלה כי שמה של מדונה חופש במנועי החיפוש באינטרנט בהקשרים שונים (כמו גירושיה וילידה) כ-45 אלף פעמים יותר מכל אמן אחר.
האמן עם הכי הרבה מקומות ראשונים בשנות ה-80.: היא שברה שיא זה לאחר שהכניסה 6 שירים למקום הראשון במדינה במהלך עשור זה.
האישה ששהתה הכי הרבה שבועות במצעד הבריטי בשנות ה-80: כאשר היא שוהה סך הכל 252 שבועות במצעד מדונה שברה שיא זה כשהיא השנייה ל-שאקינ סטיבנס.
האישה ששהתה הכי הרבה שבועות במצעד הבריטי בשנות ה-90: כשהיא שוהה סך הכל 258 שבועות, מדונה שוברת שיא זה והופכת השנייה ל-אואזיס.
האישה עם הכי הרבה שירים שהגיעו לחמישייה הפותחת: כשהיא מחזיקה ב-44 שירים כשהגיעו לחמישייה הפותחת, מדונה שוברת שיא זה כשהיא מאחוריי אלביס פרסלי.
האישה שכתבה הכי הרבה שירים שהגיעו למקום הראשון: הגיעה להישג זה עם 13 שירים, בנוסף היא השנייה לעשות זאת אחריי פול מקרטני וג'ון לנון.
האישה עם הכי הרבה אלבומים במקום הראשון: מאז שנת 2012 היא חולקת את השיא עם ריהאנה.
האישה עם הכי הרבה אלבומים שהגיעו למקום הראשון בשנות ה-80: הגיעה להישג זה עם 3 אלבומים.
האישה שהכניסה הכי הרבה שירים למקום הראשון בעשור הראשון של המאה ה-21: היא שברה שיא זה עם 5 שירים.
האישה שהכניסה הכי הרבה אלבומים למקום הראשון בעשור הראשון של המאה ה-21: היא שברה שיא זה עם 5 אלבומים.
המופע הגדול ביותר באצטדיון וומבלי: במהלך סיבוב ההופעות Sticky & Sweet Tour הזמרת הופיעה באצטדיון מול קהל של 71 אלף איש. אם כי שיא זה נשבר מאוחר יותר על ידי U2 שהופיעו מול 88 אלף איש.
מכירת הכרטיסים המהירה ביותר במרכז התערוכות ארלז קורט: היא שברה שיא זה ב-2001 כאשר מכרה 97 אלף כרטיסים ב-6 שעות בלבד.
שיאים לפי מדינה > בריטניה > הישגים נוספים של מדונה במצעד השירים הבריטי

למדונה יש 13 שירים שהגיעו למקום הראשון במצעד, יותר מכל אישה בהיסטוריה כאשר היא עשתה סוף במשך שלושה עשורים רצופים.
ב-1985 מדונה הפכה לאישה הראשונה שהחזיקה בשני המקומות הראשונים במצעד בו זמנית. בסוף 1985 היא שברה שיא נוסף כאשר הייתה לאמנית שהצליחה להכניס הכי הרבה שירים לעשירייה הפותחת באותה שנה כאשר היא הכניסה 8 שירים. בשנת 1987 היא שברה את השיא של האמנית עם הכי הרבה שירים במקום הראשון ונכון ל-22 ביולי 2021 היא עדיין מחזיקה בשיא זה. בנוסף מדונה הגיע להישג חסר תקדים כאשר בין השנים 1983 ל-1990 היא הצליחה להכניס 23 שירים ברצף למצעד הבריטי. בנוסף מדונה היא האמנית היחידה בהיסטוריה שהצליחה להכניס שיר ואלבום למקום הראשון במקביל במשך 4 פעמים. נכון ל-22 ביולי 2021 למדונה יש 71 שירים שהגיעו ל-40 העליונים בבריטניה יותר מכל אמן אחר בהיסטוריה, 60 מתוכם הגיעו לעשרים העליונים, 44 מתוכם לעשירייה הפותחת ו-11 מהם הגיעו למקום השני.
שיאים לפי מדינה > בריטניה > הישגים נוספים של מדונה במצעד האלבומים הבריטי

12 מאלבומיה של מדונה הגיעו למקום הראשון במדינה יותר מכל אמן סולו אחר. בנוסף יש לה עוד 5 אלבומים שהגיעו למקום הראשון יותר מכל אישה אחרת בהיסטוריה. ב-1986 אלבומה "True Blue" פתח במקום הראשון במדינה ובכך היא הפכה לאמן האמריקאי הראשון אי פעם שאלבום שלו פותח במקום הראשון במצעד. ב-2012 היא הפכה לאישה הראשונה שהיה לה אלבום במקום הראשון במדינה במשך 4 עשורים שונים והיא וקיילי מינוג הן היחידות שיש להן אלבום ושיר במקום הראשון במדינה במשך 3 עשורים שונים.
בנוסף שניים מאלבומיה נמצאים ברשימת האלבומים שנמכרו הכי מהר אי פעם כאשר אלבומה "The Immaculate Collection" מכר 340 אלף עותקים כבר בשבוע הראשון ליציאתו ואלבומה "Confessions on a Dance Floor" מכר כבר 217,610 עותקים בשבוע הראשון ליציאתו ובכך היא למעשה האישה שמופיעה הכי הרבה פעמים ברשימה. בנוסף יש לה שני אלבומים ברשימת האלבומים הנמכרים ביותר במדינה בשנות ה-80 והיא האמן היחיד ברשימה הזו עם שני אלבומים מלבד מייקל ג'קסון. גם בעשור הראשון של המאה ה-21 היא נכנסה לרשימה זו פעמיים.
שיאים לפי מדינה > בישראל

| השיא\ההישג | הסבר\הערות |
| --- | --- |
האמנית שהופיעה מול הכי הרבה קהל: בשנת 2009 מדונה הופיעה בישראל מול קהל של קרוב ל-100 אלף איש (בשתי הופעות יום אחר יום) ובכך הפכה לאישה שהופיעה בארץ מול הכי הרבה קהל ובכך שברה את השיא של עצמה משנת 1999 כאשר הופיעה מול 80 אלף איש. היא מדורגת במקום השני אחריי מייקל ג'קסון שהופיע בהופעתו בארץ ב-1999 מול קהל של 170 אלף איש (בשתי הופעות ברצף).
האמנית שהופיעה מול הכי הרבה קהל בשנות ה-80: שברה שיא זה עם הופעתה ב-1999 כאשר הופיעה מול 80 אלף איש. במסגרת הישג זה היא גם שברה את השיא של האישה שהופיעה מול הכי הרבה קהל בהופעה בודדת